D. F. Woudova parná čerpacia stanica

D. F. Woudova parná čerpacia stanica je najväčšia parná čerpacia stanica na svete, ktorá je stále funkčná. Nachádza sa na území mesta Lemmer. Slúži k znižovaniu vodnej hladiny v holandskej provincii Frízsko. Prečerpáva vodu z Frízska, ktorá je k stanici dovádzaná pomocou rozľahlej sústavy kanálov, do jazera IJsselmeer. Stanicu uviedla do prevádzky 7. októbra 1920 holandská kráľovná Wilhelmina. V roku 1955 bolo vymenených šesť existujúcich parných kotlov za štyri nové. Stanica bola v plnohodnotnej prevádzke do roku 1966. Práve v tomto roku začala fungovať J. L. Hooglandova stanica (už elektrická, v 20 km vzdialenom Stavorene) a D. F. Woudova stanica je odvtedy využívaná príležitostne, funguje ako záložná možnosť čerpania vody. Od roku 1977 je chránenou pamiatkou (Rijksmonument). Od roku 1998 je zapísaná na zozname svetového dedičstva UNESCO. Fotogaléria Referencie Externé odkazy Oficiálna stránka D. F. Woudova parná čerpacia stanica Archivované 2013-10-16 na Wayback Machine Zdroj Tento článok je čiastočný alebo úplný preklad článku D. F. Woudova parní čerpací stanice na českej Wikipédii.